العشره المبشرين بالجنه

العشره المبشرين بالجنه دا مصطلح بيوصف عشره من الصحابه بشرهم النبى محمد  بدخول الجنه, بحسب اهل السنه و الجماعه, الصحابه دول هما اكتر الصحابه المشهوريين و المعروفيين و فيهم اللى اتعرفوا بعد كدا بـ الخلفاء الراشدين.

 الرأى السنّى 

بالاستناد للروايات , المسلمين اللى على مذهب اهل السنة و الجماعة بيحطوا عشر اشخاص بيؤمنوا انهم إتوعدو بالجنه و هما عايشين. اول 4 منهم معروفين بإسم ”الراشدين“ (الخلفاء الراشدين). و بيعتمدوا على أحديث زى الحديث اللى رواه عبد الرحمن بن عوف:

"عن النبى أنه قال: «ابو بكر فى الجنة، وعمر فى الجنة، وعثمان فى الجنة، وعلى فى الجنة، و طلحة فى الجنة، و الزبير فى الجنة، و عبد الرحمن بن عوف فى الجنة، و سعد بن ابى وقاص فى الجنة، و سعيد بن زيد فى الجنة و ابو عبيدة بن الجراح فى الجنة»"رواه الترمذى فى سننه عن عبد الرحمن بن عوف، رقم: 3680.رواه ابن حجر العسقلانى فى كتابه تخريج مشكاة المصابيح، عن عبد الرحمن بن عوف، ج5، ص436.رواه السيوطى فى كتابه الجامع الصغير، رقم: 73، عن عبد الرحمن بن عوف وسعيد بن زيد، وقال عنه: صحيح.رواه أحمد بن حنبل فى مسنده عن عبد الرحمن بن عوف، ج3، ص136، وصححه أحمد شاكر.رواه النسائى فى كتابه السنن الكبرى عن عبد الرحمن بن عوف وسعيد بن زيد، رقم:8193، و8194.

   الاسامى  الميلاد (قبل الهجره)     الموت (هجرى)     ميلاد م.     الموت م.   
   ابو بكر الصدّيق  51  13  573  634
   عمر بن الخطّاب  40  23  584  644
   عثمان بن عفّان  47   35  577  656
   على بن ابى طالب 23  40  600  661
  الزبير بن العوام  28  36  596  656  طلحه بن عبيد الله  28  36  596  656
   عبد الرحمن بن عوف  ?  31  ?  654
   سعد بن ابى وقاص  23  55  600  675
   ابو عبيده بن الجراح  40  18  584  640
   سعيد بن زيد  ?  51  ?  672

 الرأى الشيعى 

الشيعه مش مؤمنين بالمفهوم ده و استنتجوا ان الفكره إتبنت على احاديث متفبركه وقت العصر الاموى, إتزورت عشان اسباب سياسيه عشان تعلّى خصوم اهل البيت.
على اى حال, فى مقابل الكلام ده, ”على بن ابى طالب رضى الله عنه“, اول امام لأهل البيت, فى الحقيقه, إتذكر فى الليسته, و من كده زى ما ممكن بيقول عكس الرأى ده.

 البحث التاريخى 

الباحثين فى التاريخ زى حسن المالكى و غيره ، بينفوا رواية العشرة المبشرين بالجنة و بيقولوا انها لسته للعشره المرشحين للخلافه ، لانها لسته عنصريه و خياليه اختصرت الجنه للرجاله من غير الستات ، و لقبيلة قريش من غير باقى الصحابه من قبايل تانيه.

 المصادر 

تصنيف:اسلام
تصنيف:صحابه
تصنيف:العشره المبشرين بالجنة